ফুসফুসের ক্যানসারে আক্রান্ত সৈয়দ শামসুল হক -Deshebideshe
12345 গড় রেটিং: 2.3/5 (12 টি ভোট গৃহিত হয়েছে)
আপডেট : ০৪-২২-২০১৬ ফুসফুসের ক্যানসারে আক্রান্ত সৈয়দ শামসুল হক
লন্ডন, ২২ এপ্রিল- দেশের প্রখ্যাত কবি ও সব্যসাচী লেখক সৈয়দ শামসুল হক ফুসফুসের ক্যানসারে আক্রান্ত। লন্ডনের চিকিৎসকেরা পরীক্ষা-নীরিক্ষা শেষে লেখকের দেহে এই রোগের অস্তিত্ব খুঁজে পান। আগামী মঙ্গলবার থেকে লন্ডনের রয়্যাল মার্সডেন হাসপাতালে তার ক্যানসারের চিকিৎসা শুরু হবে বলে পারিবারিক সূত্রে জানা গেছে। পরিবারের সদস্যরা তার জন্য দেশবাসীর কাছে দোয়া চেয়েছেন।
গত ১৫ এপ্রিল সৈয়দ শামসুল হক চিকিৎসার জন্য তার স্ত্রী কথাসাহিত্যিক আনোয়ারা সৈয়দ হককে নিয়ে লন্ডনে যান। বর্তমানে তিনি মেয়ের বাসায় আছেন।
গত ১৯ এপ্রিল মঙ্গলবার সৈয়দ হক যুক্তরাজ্যের লন্ডনে জাতীয় স্বাস্থ্যসেবা কর্তৃপক্ষের (এনএইচএস) নিয়মিত চিকিৎসককে (জিপি) দেখান। প্রাথমিকভাবে তার শারীরিক পরীক্ষা-নিরীক্ষা করার পর যুক্তরাজ্যের নাগরিক হওয়ার সুবাদে তাকে জরুরি ভিত্তিতে বিশেষজ্ঞের চিকিৎসাসেবার অ্যাপয়েন্টমেন্ট দেয়া হয়েছে। বিশেষজ্ঞ চিকিৎসকের অধীনে আগামী মঙ্গলবার থেকে তার চিকিৎসা চলবে।
এফ/১৫:৫৫/২২ এপ্রিল
সাহিত্য সংবাদ আরও সাহিত্য সংবাদ কবিতায় কানাডার গভর্নর…